CELEX: 62017TA0340
Language: sk
Date: 2022-03-30 00:00:00
Title: Vec T-340/17: Rozsudok Všeobecného súdu z 30. marca 2022 – Japan Airlines/Komisia („Hospodárska súťaž – Kartely – Trh nákladnej leteckej dopravy – Rozhodnutie, ktorým sa konštatuje porušenie článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskom o leteckej doprave – Koordinácia prvkov ceny za služby nákladnej leteckej dopravy (palivová prirážka, bezpečnostná prirážka, platba provízie z prirážok) – Výmena informácií – Územná právomoc Komisie – Článok 266 ZFEÚ – Premlčanie – Právo na obhajobu – Zákaz diskriminácie – Jediné a pokračujúce porušenie – Výška pokuty – Hodnota predajov – Závažnosť porušenia – Dodatočná suma – Poľahčujúce okolnosti – Podpora protisúťažného správania verejnými orgánmi – Významne znížená účasť – Proporcionalita – Neobmedzená právomoc“)

23.5.2022   
            
            
               SK
            
            
               Úradný vestník Európskej únie
            
            
               C 207/28
            
         
      Rozsudok Všeobecného súdu z 30. marca 2022 – Japan Airlines/Komisia
      (Vec T-340/17) (1)
      
      („Hospodárska súťaž - Kartely - Trh nákladnej leteckej dopravy - Rozhodnutie, ktorým sa konštatuje porušenie článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskom o leteckej doprave - Koordinácia prvkov ceny za služby nákladnej leteckej dopravy (palivová prirážka, bezpečnostná prirážka, platba provízie z prirážok) - Výmena informácií - Územná právomoc Komisie - Článok 266 ZFEÚ - Premlčanie - Právo na obhajobu - Zákaz diskriminácie - Jediné a pokračujúce porušenie - Výška pokuty - Hodnota predajov - Závažnosť porušenia - Dodatočná suma - Poľahčujúce okolnosti - Podpora protisúťažného správania verejnými orgánmi - Významne znížená účasť - Proporcionalita - Neobmedzená právomoc“)
      (2022/C 207/37)
      Jazyk konania: angličtina
      
         Účastníci konania
      
      
         Žalobkyňa: Japan Airlines Co. Ltd (Tokyo, Japonsko) (v zastúpení: J. -F. Bellis a K. Van Hove, advokáti, a R. Burton, solicitor)
      
         Žalovaná: Európska komisia (v zastúpení: A. Dawes, G. Koleva a C. Urraca Caviedes, splnomocnení zástupcovia, za právnej pomoci J. Holems, QC)
      
         Predmet veci
      
      Návrh podľa článku 263 ZFEÚ na zrušenie rozhodnutia Komisie C(2017) 1742 final zo 17. marca 2017 týkajúceho sa konania podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec AT.39258 – Nákladná letecká doprava) v rozsahu, v akom sa týka žalobkyne, a subsidiárne návrh na zníženie pokuty, ktorá jej bola uložená
      
         Výrok rozsudku
      
      
                  1.
               
               
                  Článok 1 ods. 1 písm. h) a článok 1 ods. 4 písm. h) rozhodnutia Komisie C(2017) 1742 final zo 17. marca 2017 týkajúceho sa konania podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec AT.39258 – Nákladná letecká doprava) sa zrušuje.
               
            
                  2.
               
               
                  Výška pokuty uloženej spoločnosti Japan Airlines Co. Ltd v článku 3 písm. h) uvedeného rozhodnutia, sa stanovuje na 28 875 000 eur.
               
            
                  3.
               
               
                  Žaloba sa v zostávajúcej časti zamieta.
               
            
                  4.
               
               
                  Japan Airlines znáša tretinu svojich vlastných trov konania.
               
            
                  5.
               
               
                  Európska komisia znáša svoje vlastné trovy konania a je povinná nahradiť dve tretiny trov konania vynaložených spoločnosťou Japan Airlines.
               
            
         (1)  Ú. v. EÚ C 239, 24.7.2017.